ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่อง มาตรการกำกับดูแลการรวมธุรกิจในกิจการโทรคมนาคม โดยที่เป็นการสมควรกำหนดลักษณะและมาตรการกำกับดูแลการรวมธุรกิจในกิจการโทรคมนาคม เพื่อป้องกันมิให้เกิดการครอบงำกิจการในตลาดโทรคมนาคมทั้งนี้เพื่อให้สอดคล้องกับหลักการแข่งขันโดยเสรีอย่างเป็นธรรมและเพื่อส่งเสริมและสนับสนุนการแข่งขันและการพัฒนาอุตสาหกรรมโทรคมนาคมอย่างยั่งยืนและมีประสิทธิภาพอาศัยอำนาจตามความในมาตรา ๒๗ (๑๑) (๒๔) และมาตรา ๘๑ แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ประกอบมาตรา ๒๑ และมาตรา ๒๒ (๓) (๔) (๕)แห่งพระราชบัญญัติการประกอบกิจการโทรคมนาคม พ.ศ. ๒๕๔๔ คณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ จึงออกประกาศไว้ ดังต่อไปนี้ข้อ ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ ให้ยกเลิกประกาศคณะกรรมการกิจการโทรคมนาคมแห่งชาติเรื่อง หลักเกณฑ์และวิธีการการควบรวมและการถือหุ้นไขว้ในกิจการโทรคมนาคม พ.ศ. ๒๕๕๓ข้อ ๓ ในประกาศนี้ผู้รับใบอนุญาต หมายความว่าผู้รับใบอนุญาตประกอบกิจการโทรคมนาคมตามกฎหมายว่าด้วยการประกอบกิจการโทรคมนาคมและให้หมายความรวมถึงผู้ได้รับอนุญาต สัมปทาน หรือสัญญา ให้ประกอบกิจการโทรคมนาคมจากองค์การโทรศัพท์แห่งประเทศไทยหรือการสื่อสารแห่งประเทศไทยอยู่ก่อนวันที่พระราชบัญญัติการประกอบกิจการโทรคมนาคมพ.ศ. ๒๕๔๔ ใช้บังคับตลาดที่เกี่ยวข้อง หมายความว่า ตลาดที่เกี่ยวข้องตามที่ กำหนดไว้ในประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องนิยามของตลาดและขอบเขตตลาดโทรคมนาคมที่เกี่ยวข้องการรวมธุรกิจ หมายความว่า(๑) การที่ผู้รับใบอนุญาตหรือผู้มี อำนาจควบคุมของผู้รับใบอนุญาตรวมกับผู้รับใบอนุญาตรายอื่นหรือผู้มีอำนาจควบคุมของผู้รับใบอนุญาตรายอื่นอันส่งผลให้สถานะของผู้รับใบอนุญาตรายหนึ่งคงอยู่และผู้รับใบอนุญาตอีกรายหนึ่งสิ้นสุดลงหรือเกิดเป็นนิติบุคคลใหม่ตามประมวลกฎหมายแพ่งและพาณิชย์หรือตามสัญญาร่วมค้า หรือ(๒) การที่ผู้รับใบอนุญาตหรือผู้มี อำนาจควบคุมของผู้รับใบอนุญาตเข้าซื้อสินทรัพย์ทั้งหมดหรือบางส่วนของผู้รับใบอนุญาตรายอื่นหรือผู้มีอำนาจควบคุมของผู้รับใบอนุญาตรายอื่น หรือ(๓) การที่ผู้รับใบอนุญาตหรือผู้มี อำนาจควบคุมของผู้รับใบอนุญาตเข้าซื้อหุ้นตั้งแต่ร้อยละยี่สิบห้าขึ้นไปของจำนวนสิทธิออกเสียงทั้งหมดของผู้รับใบอนุญาตรายอื่นหรือผู้มีอำนาจควบคุมของผู้รับใบอนุญาตรายอื่นเพื่อควบคุมนโยบายการบริหารกิจการ การอำนวยการ หรือการจัดการผู้มีอำนาจควบคุม หมายความว่าผู้ถือหุ้นหรือบุคคลอื่นซึ่งโดยพฤติการณ์มีอิทธิพลต่อการควบคุมนโยบายการบริหารกิจการ การอำนวยการ หรือการจัดการของผู้รับใบอนุญาตอย่างมีนัยสำคัญ ไม่ว่าอิทธิพลดังกล่าวจะสืบเนื่องจากการเป็นผู้ถือหุ้นหรือได้รับมอบอำนาจตามสัญญา หรือการอื่นใดก็ตาม โดยเฉพาะอย่างยิ่งคือบุคคลที่เข้าลักษณะข้อหนึ่งข้อใดดังต่อไปนี้(๑)บุคคลที่มีสิทธิออกเสียงไม่ว่าทางตรงหรือทางอ้อมเกินกว่าร้อยละห้าสิบของหุ้นที่มีสิทธิออกเสียงทั้งหมดของผู้รับใบอนุญาต(๒) บุคคลที่ตามพฤติการณ์สามารถควบคุมการแต่งตั้ง หรือถอดถอนกรรมการของผู้รับใบอนุญาตได้(๓) บุคคลที่ตามพฤติการณ์สามารถควบคุมผู้ซึ่งรับผิดชอบในการ กำหนดนโยบายการบริหารกิจการ การอำนวยการ หรือการจัดการของผู้รับใบอนุญาตให้ปฏิบัติตามคำสั่งของตนในการดำเนินการดังกล่าว(๔) บุคคลที่ตามพฤติการณ์มีการดำเนินงานในผู้รับใบอนุญาตหรือมีความรับผิดชอบในการดำเนินงานของผู้รับใบอนุญาตเยี่ยงกรรมการหรือผู้บริหารรวมทั้งบุคคลที่มีตำแหน่งซึ่งมีอำนาจหน้าที่เช่นเดียวกับบุคคลดังกล่าวของผู้รับใบอนุญาตบริษัทในกลุ่ม หมายความว่าบริษัทหรือห้างหุ้นส่วนนิติบุคคลตั้งแต่สองนิติบุคคลขึ้นไป ซึ่งมีความสัมพันธ์กันในลักษณะดังต่อไปนี้(๑) ผู้ถือหุ้นหรือผู้เป็นหุ้นส่วนจำนวนตั้งแต่ร้อยละยี่สิบห้าแต่ไม่เกินกว่าร้อยละห้าสิบของจำนวนผู้ถือหุ้นหรือผู้เป็นหุ้นส่วนในนิติบุคคลหนึ่งเป็นผู้ถือหุ้นหรือเป็นหุ้นส่วนจำนวนตั้งแต่ร้อยละยี่สิบห้าแต่ไม่เกินกว่าร้อยละห้าสิบของจำนวนผู้ถือหุ้นหรือผู้เป็นหุ้นส่วนในอีกนิติบุคคลหนึ่ง(๒)ผู้ถือหุ้นหรือผู้เป็นหุ้นส่วนซึ่งถือหุ้นหรือเป็นหุ้นส่วนในนิติบุคคลหนึ่งมีมูลค่าตั้งแต่ร้อยละยี่สิบห้าแต่ไม่เกินกว่าร้อยละห้าสิบของทุนทั้งหมดถือหุ้นหรือเป็นหุ้นส่วนในอีกนิติบุคคลหนึ่งที่มีมูลค่าตั้งแต่ร้อยละยี่สิบห้าแต่ไม่เกินกว่าร้อยละห้าสิบของทุนทั้งหมด(๓)นิติบุคคลหนึ่งถือหุ้นหรือเป็นหุ้นส่วนในอีกนิติบุคคลหนึ่งตั้งแต่ร้อยละยี่สิบห้าแต่ไม่เกินกว่าร้อยละห้าสิบของทุนทั้งหมดหรือของหุ้นที่ออกจำหน่ายแล้วในกรณีที่บริษัทแรกและ/หรือบริษัทในกลุ่มบริษัทเดียวกันหรือหลายบริษัทหรือบริษัทแรกและ/หรือบริษัทในกลุ่มในลำดับชั้นแรกและ/หรือในชั้นต่อๆ ไปบริษัทเดียวหรือหลายบริษัทถือหุ้นของบริษัทใดมีจำนวนรวมกันตั้งแต่ร้อยละยี่สิบห้าแต่ไม่เกินกว่าร้อยละห้าสิบของหุ้นที่ออกจำหน่ายแล้วให้ถือว่าบริษัทนั้นเป็นบริษัทในกลุ่มของบริษัทแรกด้วย(๔) บุคคลจำนวนตั้งแต่ร้อยละยี่สิบห้าแต่ไม่เกินกว่าร้อยละห้าสิบของจำนวนกรรมการหรือผู้เป็นหุ้นส่วนซึ่งมีส่วนร่วมตัดสินใจเกี่ยวกับนโยบายการดำเนินงานในนิติบุคคลหนึ่งเป็นกรรมการหรือเป็นผู้เป็นหุ้นส่วนซึ่งมีส่วนร่วมตัดสินใจเกี่ยวกับนโยบายการดำเนินงานในอีกนิติบุคคลหนึ่ง(๕) มีผู้ถือหุ้นหรือผู้เป็นหุ้นส่วนในชั้นแรกและหรือในชั้นต่อ ๆไปเป็นนิติบุคคลเดียวกันโดยทุนตั้งแต่ร้อยละยี่สิบห้าแต่ไม่เกินกว่าร้อยละห้าสิบของแต่ละนิติบุคคลเป็นของนิติบุคคลนั้นบริษัทในเครือ หมายความว่า บริษัทหรือห้างหุ้นส่วนนิติบุคคลตั้งแต่สองนิติบุคคลขึ้นไปซึ่งมีความสัมพันธ์กันในลักษณะ ดังต่อไปนี้(๑) ผู้ถือหุ้นหรือผู้เป็นหุ้นส่วนเกินกว่ากึ่งจำนวนผู้ถือหุ้นหรือผู้เป็นหุ้นส่วนในนิติบุคคลหนึ่งเป็นผู้ถือหุ้นหรือเป็นหุ้นส่วนเกินกว่ากึ่งจำนวนผู้ถือหุ้นหรือผู้เป็นหุ้นส่วนในอีกนิติบุคคลหนึ่ง(๒)ผู้ถือหุ้นหรือผู้เป็นหุ้นส่วนซึ่งถือหุ้นหรือเป็นหุ้นส่วนในนิติบุคคลหนึ่งมีมูลค่าเกินกว่าร้อยละห้าสิบของทุนทั้งหมดถือหุ้นหรือเป็นหุ้นส่วนในอีกนิติบุคคลหนึ่งที่มีมูลค่าเกินกว่าร้อยละห้าสิบของทุนทั้งหมด(๓) นิติบุคคลหนึ่งถือหุ้นหรือเป็นหุ้นส่วนในอีกนิติบุคคลหนึ่งเกินกว่าร้อยละห้าสิบของทุนทั้งหมดหรือของหุ้นที่ออกจำหน่ายแล้วในกรณีที่บริษัทแรกและ/หรือบริษัทในเครือเดียวกันหรือหลายบริษัท หรือบริษัทแรกและ/หรือบริษัทในเครือชั้นแรกและ/หรือในชั้นต่อๆ ไป บริษัทเดียวหรือหลายบริษัทถือหุ้นของบริษัทใดมีจำนวนรวมกันเกินกว่าร้อยละห้าสิบของหุ้นที่ออกจำหน่ายแล้วให้ถือว่าบริษัทนั้นเป็นบริษัทในเครือของบริษัทแรกด้วย(๔) บุคคลเกินกว่ากึ่งจำนวนกรรมการหรือผู้เป็นหุ้นส่วนซึ่งมี อำนาจจัดการในนิติบุคคลหนึ่งเป็นกรรมการหรือเป็นผู้เป็นหุ้นส่วนซึ่งมีอำนาจจัดการในอีกนิติบุคคลหนึ่ง(๕) บริษัทหนึ่งมี อำนาจควบคุมเกี่ยวกับการแต่งตั้งและถอดถอนกรรมการซึ่งมีอำนาจจัดการทั้งหมดหรือโดยส่วนใหญ่ของอีกบริษัทหนึ่ง(๖)นิติบุคคลใดจะอยู่ในเครือกับบุคคลอื่นเมื่อนิติบุคคลนั้นควบคุมหรือถูกควบคุมโดยบุคคลอื่นนั้นทั้งนี้ คำว่า ถูกควบคุม หมายความว่า ถูกควบคุมโดยบุคคลของสมาชิกหากบุคคลนั้นมีอำนาจในการเสนอชื่อกรรมการส่วนใหญ่หรือเป็นผู้มีอำนาจโดยถูกต้องตามกฎหมายในการกำกับการดำเนินการของบริษัทหรือเมื่อทั้งสองฝ่ายถูกควบคุมโดยบุคคลเดียวกันหมวด ๑หลักเกณฑ์การรายงานการรวมธุรกิจ ข้อ๔ ผู้รับใบอนุญาตหรือผู้มี อำนาจควบคุมของผู้รับใบอนุญาตที่ประสงค์จะทำการรวมธุรกิจตามข้อ๕ ต้องมีโครงสร้างการถือหุ้นที่ชัดเจนสะท้อนอำนาจในการควบคุมและส่วนได้เสียของผู้ถือหุ้นอย่างชัดเจนข้อ๕ ผู้รับใบอนุญาตหรือผู้มี อำนาจควบคุมของผู้รับใบอนุญาตที่ประสงค์จะทำการรวมธุรกิจกับผู้รับใบอนุญาตรายอื่นต้องรายงานต่อเลขาธิการกสทช. ไม่น้อยกว่าเก้าสิบวันก่อนการดำเนินการ ดังต่อไปนี้(๑) จดทะเบียนนิติบุคคล ในกรณีที่เข้ารวมธุรกิจระหว่างผู้รับใบอนุญาตหรือผู้มีอำนาจควบคุมของผู้รับใบอนุญาตกับผู้รับใบอนุญาตรายอื่นทำให้เกิดนิติบุคคลใหม่ขึ้นตามประมวลกฎหมายแพ่งและพาณิชย์หรือตามสัญญาร่วมค้า หรือ(๒) ทำสัญญาซื้อขายสินทรัพย์ในกรณีที่เข้ารวมธุรกิจโดยผู้รับใบอนุญาตหรือผู้มีอำนาจควบคุมของผู้รับใบอนุญาตเข้าซื้อสินทรัพย์ทั้งหมดหรือบางส่วนของผู้รับใบอนุญาตรายอื่นหรือ(๓) ทำสัญญาซื้อขายหุ้น ในกรณีที่เข้ารวมธุรกิจโดยผู้รับใบอนุญาตหรือผู้มีอำนาจควบคุมของผู้รับใบอนุญาตเข้าซื้อหุ้นทั้งหมดหรือบางส่วนของผู้รับใบอนุญาตรายอื่นเพื่อควบคุมนโยบาย การบริหารกิจการ การ อำนวยการ หรือการจัดการเว้นแต่กรณีที่ผู้รับใบอนุญาตหรือผู้มี อำนาจควบคุมของผู้รับใบอนุญาตสามารถแสดงได้ว่าภายหลังการรวมธุรกิจสินทรัพย์ของผู้รับใบอนุญาตหรือผู้มีอำนาจควบคุมของผู้รับใบอนุญาตจะไม่เกิน ๑๔,๐๐๐ล้านบาท หรือรายได้ต่อปีของผู้รับใบอนุญาตหรือผู้มีอำนาจควบคุมของผู้รับใบอนุญาตจะไม่เกิน๒,๐๐๐ ล้านบาท หรือจะได้รับสินทรัพย์จากผู้รับใบอนุญาตรายอื่นที่มีมูลค่าไม่เกิน๘๗๕ ล้านบาท ให้ผู้รับใบอนุญาตรายงานต่อเลขาธิการ กสทช. ภายในเจ็ดวันหลังการดำเนินการทั้งนี้บทบัญญัติตามข้อ ๕ มิให้ใช้บังคับกับกรณีการรวมธุรกิจตามข้อ ๖ หรือข้อ ๘ข้อ๖ การรวมธุรกิจระหว่างผู้รับใบอนุญาตที่เป็นบริษัทในกลุ่มหรือบริษัทในเครือเดียวกันหรือการรวมธุรกิจระหว่างผู้มีอำนาจควบคุมกับผู้รับใบอนุญาตที่เป็นบริษัทในกลุ่มหรือบริษัทในเครือเดียวกันให้ผู้รับใบอนุญาตรายงานต่อเลขาธิการ กสทช. ภายในเจ็ดวันหลังการดำเนินการข้อ๗ กรณีที่ผู้รับใบอนุญาตหรือผู้มี อำนาจควบคุมของผู้รับใบอนุญาตเข้าซื้อหุ้นข้ามจุด ร้อยละสิบ ร้อยละสิบห้าหรือร้อยละยี่สิบของจำนวนหุ้นทั้งหมดของผู้รับใบอนุญาตรายอื่น ให้ผู้รับใบอนุญาตรายงานต่อเลขาธิการกสทช. ภายในเจ็ดวันหลังการดำเนินการข้อ๘ การรวมธุรกิจระหว่างผู้รับใบอนุญาตที่เป็นองค์กรของรัฐหรือรัฐวิสาหกิจเพื่อประโยชน์ทางด้านเศรษฐกิจหรือความมั่นคงของประเทศหรือเพื่อส่งเสริมให้มีการลงทุนและสนับสนุนการพัฒนานวัตกรรมในอุตสาหกรรมโทรคมนาคมหรือเพื่อประโยชน์สาธารณะ ให้ผู้รับใบอนุญาตรายงานต่อเลขาธิการ กสทช.ภายในเจ็ดวันหลังการดำเนินการข้อ๙ การรายงานตามข้อ ๕ ข้อ ๖ ข้อ ๗หรือข้อ ๘ ให้ถือเป็นการขออนุญาตจาก กสทช.ตามข้อ ๘ ของประกาศคณะกรรมการกิจการโทรคมนาคมแห่งชาติ เรื่อง มาตรการป้องกันมิให้มีการกระทำอันผูกขาดหรือก่อให้เกิดความไม่เป็นธรรมในการแข่งขันในกิจการโทรคมนาคมพ.ศ. ๒๕๔๙ข้อ๑๐ การรายงานการรวมธุรกิจตามข้อ ๕วรรคหนึ่ง ต้องประกอบด้วยเนื้อหา ดังต่อไปนี้(๑) ระบุถึงเหตุผล ความจำเป็นและความเหมาะสมในการรวมธุรกิจ(๒) แผนการรวมธุรกิจ(๓) รายละเอียดเกี่ยวกับผู้รับใบอนุญาตหรือผู้มี อำนาจควบคุมของผู้รับใบอนุญาตที่ประสงค์จะรวมธุรกิจและผู้รับใบอนุญาตรายอื่นที่ถูกรวมธุรกิจ โดยรายละเอียดดังกล่าวอย่างน้อยต้องประกอบด้วยโครงสร้างผู้ถือหุ้นและสิทธิออกเสียง ยอดขาย ส่วนแบ่งตลาดที่เกี่ยวข้อง(๔) รายชื่อที่ปรึกษาอิสระ(๕) การกำหนดตลาดที่เกี่ยวข้อง(๖) การวิเคราะห์ผลกระทบว่าการรวมธุรกิจจะส่งผลกระทบในแง่ลบต่อการแข่งขันหรือไม่(๗) การวิเคราะห์อุปสรรคการเข้าสู่ตลาดที่เกี่ยวข้องหลังจากการรวมธุรกิจ(๘) การประเมินประสิทธิภาพของตลาดที่เกี่ยวข้องภายหลังจากการรวมธุรกิจทั้งนี้ให้เลขาธิการ กสทช.แต่งตั้งที่ปรึกษาอิสระซึ่งมีคุณสมบัติเป็นไปตามภาคผนวกท้ายประกาศนี้ ในการจัดทำความเห็นประกอบการรายงานการรวมธุรกิจโดยจะต้องจัดทำความเห็นประกอบภายในสามสิบวัน นับแต่วันที่ได้รับการแต่งตั้งโดยให้ผู้รับใบอนุญาตที่ยื่นรายงานเป็นผู้รับผิดชอบค่าใช้จ่ายข้อ ๑๑ การรายงานการรวมธุรกิจตามข้อ ๕ วรรคสอง ข้อ๖ ข้อ ๗ และข้อ ๘ ต้องประกอบด้วยเนื้อหา ดังต่อไปนี้(๑) ระบุถึงเหตุผล ความจำเป็นและความเหมาะสมในการรวมธุรกิจ(๒) รายละเอียดเกี่ยวกับผู้รับใบอนุญาตหรือผู้มีอำนาจควบคุมของผู้รับใบอนุญาตซึ่งประกอบด้วยโครงสร้างกรรมการและผู้ถือหุ้นทั้งก่อนและหลังการเปลี่ยนแปลง สิทธิออกเสียง ยอดขายส่วนแบ่งตลาดที่เกี่ยวข้องก่อนและหลังรวมธุรกิจหมวด ๒การ กำหนดเงื่อนไขหรือมาตรการเฉพาะ ข้อ๑๒ ให้เลขาธิการ กสทช. รายงานต่อกสทช.ภายในหกสิบวันนับแต่วันที่ได้รับความเห็นประกอบการรายงานการรวมธุรกิจจากที่ปรึกษาอิสระหากการรวมธุรกิจตามข้อ ๕ ส่งผลให้ตลาดที่เกี่ยวข้องมีดัชนีเฮอร์ฟินดาห์ล-เฮิร์ชแมน(HHI) มากกว่า ๒,๕๐๐และเปลี่ยนแปลงเพิ่มขึ้นจากเดิมมากกว่า ๑๐๐และมีอุปสรรคการเข้าสู่ตลาดเพิ่มขึ้นอย่างมีนัยสําคัญรวมทั้งมีการครอบครองโครงสร้างพื้นฐานที่จำเป็นเพิ่มขึ้นอย่างมีนัยสำคัญให้ถือว่าการรวมธุรกิจส่งผลกระทบต่อการแข่งขันในตลาดที่เกี่ยวข้อง ทั้งนี้ กสทช. อาจพิจารณา กำหนดเงื่อนไขหรือนำมาตรการเฉพาะสำหรับผู้มีอำนาจเหนือตลาดอย่างมีนัยสำคัญในตลาดโทรคมนาคมที่เกี่ยวข้องมาบังคับใช้เพื่อป้องกันความเสียหายต่อประโยชน์สาธารณะข้อ๑๓ หากผู้รับใบอนุญาตรายใดไม่ดำเนินการให้ถูกต้องตามความในข้อ๕ ข้อ ๖ ข้อ ๗ หรือข้อ ๘ ให้ดำเนินการตามกฎหมายว่าด้วยการประกอบกิจการโทรคมนาคมประกาศณ วันที่ ๔ ธันวาคม พ.ศ. ๒๕๖๐พลเอกสุกิจ ขมะสุนทรกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติทำหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑.ภาคผนวก คุณสมบัติของที่ปรึกษาอิสระ(ดูข้อมูลจากภาพกฎหมาย)พัชรภรณ์/จัดทำ๒๓มกราคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๔ ง/หน้า ๕/๑๙ มกราคม ๒๕๖๑